stanford-oval/wikipedia huggingface dataset:
מפיגי
כלכלה

רוב כלכלת המחוז נשענת על חקלאות. הגידולים הנפוצים במחוז הם: תירס, בננה, קסאווה, כותנה, כרוב, בצל, אבוקדו, עגבנייה, שעועית, בטטה, קפה (צמח) ותה. רוב התוצרת החקלאית נמכרת בשטחי המחוז ונועדת לשימוש עצמי.
אוכלוסייה

קצב גידול האוכלוסייה הוא 2.33% בשנה. כ-80% מתושבי המחוז גרים באזורים כפריים.
| שנה | אומדן אוכלוסייה |
| --- | --- |
1991: 157,400
2002: 187,800
2014: 250,500
הערות שוליים

↑  Government names 14 new districts, web.archive.org, ‏29 באוקטובר 2013 (באנגלית)
↑  Mpigi (District, Uganda) - Population Statistics, Charts, Map and Location, www.citypopulation.de (באנגלית)
| --- | --- |
בקרת זהויות :  NLI: 987007567526205171  LCCN: n95911413  MusicBrainz: 0bf4dfa3-303a-428f-9690-cf001da7d8fb  VIAF: 127970939   WorldCat (עם VIAF): 127970939
מצדה 2000

| --- | --- |
 סוג:  אתר אינטרנט 
 www.masada2000.org
 
מצדה 2000 (עד 2001 נקרא "ציון 2000") היה אתר אינטרנט אמריקאי שתוחזק על ידי אנשים מישראל, ברזיל, שווייץ וארצות הברית, חלק ניכרים מכלי התקשורת בעולם טענו ש"האתר מקדם עמדות ימין רדיקלי ואנטי-פלסטיניות" וגם לעיתים ספג ביקורת על ידי גורמים שטענו שהוא מקדם את דעותיו של מנהיג תנועת "כך", מאיר כהנא.
סקירה

האתר נקרא על שם מבצר מצדה שבנמצא בנגב הישראלי, במבצר מצדה במהלך המרד היהודי הגדול נגד האימפריה הרומית, נלחמה קבוצה המכונה סיקריים ברומאים, קבוצה זו החליטה לא להיכנע לצבא הרומי ולבסוף כל יושבי מצדה התאבדו, לדברי מייסדי האתר הארגון נועד כדי להתמודד עם אתרים שמציגים דעות אנטי-ישראליות", הם הוסיפו ואמרו כי האתר "יחשוף יהודים פרוגרסיביים העוסקים בצדק חברתי לכל אוכלוסיית המדינה מלבד הזו היהודית וכן יהודים שמבזים את היהדות".
האתר התייחס לערביי ישראל ולפלסטינים כ"סרטן" והצהיר כי כותבי האתר תומכים בביצוע טיהור אתני וגירוש ערביי ישראל למדינות ערב, בנוסף לכך האתר היה ידוע בביקורתו כלפי אנשים שהם הגדירו כ"אוטואנטישמיים", בין אלו שהוצגו ככאלו היו הרב מיכאל לרנר, הבלשן האמריקאי נועם חומסקי, העיתונאית עמירה הס, מייסד ארגון השמאל הישראלי - בצלם, דדי צוקר, הכימאי ישראל שחק וכן אישים נוספים.
האתר עצמו לא פעיל מאז 2007, אך אתרים ודפים אחרים בהנחה שהשם תפסו מאז את מקומו, והידוע ביותר הוא עמוד הפייסבוק של מצדה 2000.
ראו גם

QAnon
הגדה השמאלית (במת שמאל)
הערות שוליים

↑  Brian Whitaker (19 בינואר 2004). "Hate mail". The Guardian. נבדק ב-26 במרץ 2010. {{cite news}}:  (עזרה)
↑  Menachem Wecker (במאי 2007). "In Defense of 'Self-Hating' Jews: Conversations with the Targets of Masada2000's S.H.I.T. List". Jewish Currents. אורכב מ-המקור ב-12 במרץ 2017. נבדק ב-21 ביולי 2007. {{cite web}}:  (עזרה)
↑  Thomas O'Dwyer (18 במאי 2001). "Jewish Wolves on the Web". Haaretz. אורכב מ-המקור ב-11 במרץ 2007. נבדק ב-26 במרץ 2010. Calling Lerner 'America's baddest little JewBoy' and 'that despicable self-hating Jewish worm,' Masada2000 adds: 'If you're ever in the San Francisco area, drop in on him at his home at [full address and detailed driving instructions given]. One more thing... be sure to mention our Web site.' {{cite news}}:  (עזרה)
↑  Thomas O'Dwyer (18 במאי 2001). "Jewish Wolves on the Web". Haaretz. אורכב מ-המקור ב-11 במרץ 2007. נבדק ב-26 במרץ 2010. Lerner is named and abused as one of the five most dangerous Jewish enemies of the Jewish people – the others on the arbitrary list are MK Dedi Zucker, former Hebrew University professor and Holocaust survivor, Israel Shahak, Noam Chomsky, and Woody Allen. {{cite news}}:  (עזרה)
↑  https://www.richardsilverstein.com/2007/03/09/masada2000-webhost-takes-site-down/
↑  https://www.facebook.com/Masada2000-162645423866831/
ערך זה הוא קצרמרבנושא טרור. אתם מוזמנים לתרום לוויקיפדיה ו.
מפרץ יואון (אנטארקטיקה)

ערך זה עוסק במפרץ בארץ גרהאם שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 סוג:  מפרץ 
 מידע נוסף
 קואורדינטות:  63°23′00″S 58°00′00″W﻿ / ﻿63.38333333°S 58°W﻿ / -63.38333333; -58
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהמפרץ יואון(למפת חצי האי האנטארקטי רגילה) בסיס חנרל ברנרדו אוהיגינס ריקלמהמפרץ יואון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ יואון(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ יואון
 
מפרץ יואון (באנגלית: Huon Bay) הוא מפרץ, בחוף הצפוני של חצי האי טרינטי, שבקצה הצפון-מזרחי של חצי האי האנטארקטי, בארץ גרהאם שבאנטארקטיקה.
רוחב פתחו של המפרץ 14.8 קילומטרים, והוא ממוקם בין כף דוקור לבין כף לגופיל.
קרחון אוגויה נשפך אל ראשו של מפרץ יואון.
היסטוריה > מיפוי המפרץ ומקור השם

משלחת חקר צרפתית ופיקודו של קפטן ז'ול דומון ד'אורוויל חקרה את האזור בין השנים 1837–1840. ד'אורוויל נתן את השם "יואון" ללשון יבשה באזור. לשון היבשה נקראה על שמו של פליס יואון דה קרמאדה (Felix Huon de Kermadec), שהיה חבר המשלחת.
משלחת סקר מטעם סקר שטחי חסות איי פוקלנד, אשר מיפתה את האזור בשנת 1946, לא מצאה את לשון היבשה.
היסטוריה > מקור השם

מתוך כבוד לד'אורוויל, ומשלא נמצאה לשון היבשה בשם זה, קראה משלחת הסקר מטעם סקר שטחי חסות איי פוקלנד למפרץ כולו בשם "יואון".
לקריאה נוספת

• National Imagery and Mapping Agency 2002, , P 133
• United States. Defense Mapping Agency. Hydrographic Center, (Revised edition 1976) , P 140
הערות שוליים

1 2 3 4 5 6 7 8  מידע גאוגרפי והיסטורי
מרכבת הזכוכית

מרכבת הזכוכית מחזירה את הנשים בהמתנה (אנ') לארמון בקינגהאם לאחר פתיחת הפרלמנט במדינה, 2008.
מרכבת הזכוכית היא אחת מהמרכבות הרשמיות העיקריות המשמשות את המלוכה הבריטית. נבנתה על ידי חברת פיטרס ובניו מלונדון ב-1881, היא תוכננה במקור ככרכרה של שריף (אנ'), אך נרכשה על ידי הכתר לטקס הכתרתו של ג'ורג' החמישי ב-1911.
היא משמשת מדי שנה בהזדמנויות שונות במדינה, אך התפרסמה בעיקר בשימוש שלה בחתונות מלכותיות, בין אם כדי להעביר את הכלה לעתיד לכנסייה לפני הטקס (כפי שהיה המקרה עם הנסיכה מרגרט ב-1960 וליידי דיאנה ספנסר ב־1981),  או כדי להעביר את החתן והכלה הטריים מהכנסייה לאחר הטקס (כפי שנעשה בחתונה של הנסיכה אליזבת והדוכס מאדינבורו ב-1947).  מאז 2012, מרכבת הזכוכית שימשה להסעת המלכה אליזבת השנייה והדוכס מאדינבורו למצעד שומרי הסוסים וממנו ל- Troping the Color .
מרכבת הזכוכית נהוגה על ידי עגלון וניתן למשוך אותה על ידי שניים או ארבעה סוסים. כאשר אינה בשימוש, היא נמצאת (ולעיתים קרובות, מוצגת לציבור) ב- אורוות המלכותיות בלונדון.
באופן רחב יותר, ניתן להשתמש במונח 'מרכבת הזכוכית' כדי לתאר כל מרכבה שיש לה חלונות זכוכית ואינה סגורה.
הערות שוליים

1 2  'The Royal Mews', Pitkin, 1979, 1990
↑  "BBC - History - Prince Charles and Lady Diana Spencer's wedding (Pictures, video, facts & news)".
↑    Elizabeth Grice, ‏Princess Elizabeth's fairytale wedding, The Telegraph, 20 July 2007
ממוכן

ערך זה עוסק בדמות מקראית, אחד משרי פרס ומדי של המלך אחשוורוש. אם התכוונתם למשמעות אחרת, ראו .
מְמוּכָן הוא דמות מקראית, אחד משרי פרס ומדי של המלך אחשוורוש המוזכר במגילת אסתר כמציע להוציא את ושתי המלכה מבית המלוכה. בחז"ל יש המזהים את ממוכן כהמן ויש המזהים אותו כדניאל.
בסיפור המגילה

כפי המופיע במגילת אסתר, לאחר שהמלך אחשוורוש שאל את שבעת השרים אשר לפניו מה לעשות למלכה ושתי שאינה מקשיבה לדבריו, הציע לו ממוכן להעביר את ושתי מלפני המלך ולתת את התפקיד המלכותי לאשה טובה ממנה, וכך עשה אחשורוש.
וכך מופיע הסיפור במגילת אסתר, פרק א':
(יג) וַיֹּאמֶר הַמֶּלֶךְ לַחֲכָמִים יֹדְעֵי הָעִתִּים כִּי כֵן דְּבַר הַמֶּלֶךְ לִפְנֵי כָּל יֹדְעֵי דָּת וָדִין. 

(יד) וְהַקָּרֹב אֵלָיו כַּרְשְׁנָא שֵׁתָר אַדְמָתָא תַרְשִׁישׁ מֶרֶס מַרְסְנָא מְמוּכָן שִׁבְעַת שָׂרֵי פָּרַס וּמָדַי רֹאֵי פְּנֵי הַמֶּלֶךְ הַיֹּשְׁבִים רִאשֹׁנָה בַּמַּלְכוּת. 

(טו) כְּדָת מַה לַּעֲשׂוֹת בַּמַּלְכָּה וַשְׁתִּי עַל אֲשֶׁר לֹא עָשְׂתָה אֶת מַאֲמַר הַמֶּלֶךְ אֲחַשְׁוֵרוֹשׁ בְּיַד הַסָּרִיסִים. 

(טז) וַיֹּאמֶר מומכן [מְמוּכָן] לִפְנֵי הַמֶּלֶךְ וְהַשָּׂרִים לֹא עַל הַמֶּלֶךְ לְבַדּוֹ עָוְתָה וַשְׁתִּי הַמַּלְכָּה כִּי עַל כָּל הַשָּׂרִים וְעַל כָּל הָעַמִּים אֲשֶׁר בְּכָל מְדִינוֹת הַמֶּלֶךְ אֲחַשְׁוֵרוֹשׁ. 

(יז) כִּי יֵצֵא דְבַר הַמַּלְכָּה עַל כָּל הַנָּשִׁים לְהַבְזוֹת בַּעְלֵיהֶן בְּעֵינֵיהֶן בְּאָמְרָם הַמֶּלֶךְ אֲחַשְׁוֵרוֹשׁ אָמַר לְהָבִיא אֶת וַשְׁתִּי הַמַּלְכָּה לְפָנָיו וְלֹא בָאָה. 

(יח) וְהַיּוֹם הַזֶּה תֹּאמַרְנָה שָׂרוֹת פָּרַס וּמָדַי אֲשֶׁר שָׁמְעוּ אֶת דְּבַר הַמַּלְכָּה לְכֹל שָׂרֵי הַמֶּלֶךְ וּכְדַי בִּזָּיוֹן וָקָצֶף. 

(יט) אִם עַל הַמֶּלֶךְ טוֹב יֵצֵא דְבַר מַלְכוּת מִלְּפָנָיו וְיִכָּתֵב בְּדָתֵי פָרַס וּמָדַי וְלֹא יַעֲבוֹר אֲשֶׁר לֹא תָבוֹא וַשְׁתִּי לִפְנֵי הַמֶּלֶךְ אֲחַשְׁוֵרוֹשׁ וּמַלְכוּתָהּ יִתֵּן הַמֶּלֶךְ לִרְעוּתָהּ הַטּוֹבָה מִמֶּנָּה. 

(כ) וְנִשְׁמַע פִּתְגָם הַמֶּלֶךְ אֲשֶׁר יַעֲשֶׂה בְּכָל מַלְכוּתוֹ כִּי רַבָּה הִיא וְכָל הַנָּשִׁים יִתְּנוּ יְקָר לְבַעְלֵיהֶן לְמִגָּדוֹל וְעַד קָטָן. 

(כא) וַיִּיטַב הַדָּבָר בְּעֵינֵי הַמֶּלֶךְ וְהַשָּׂרִים וַיַּעַשׂ הַמֶּלֶךְ כִּדְבַר מְמוּכָן.
הסיבה של סילוק ושתי הייתה כדי למנוע בזיון לכל השרים מנשותיהם, וכדי שכל הנשים יתנו כבוד לבעליהן. לפי פרשנות חז"ל היה לממוכן מניעים אישיים גם כן. אמורא אחד מסביר שאשתו הכתה אותו בנעלה (הייתה מסטרתו בקורדקין שלה). לפי אמורא אחר היה לממוכן כעס שלא הזמינה ושתי את אשתו למשתה שעשתה. ולפי אמורא שלישי רצה ממוכן שביתו תחליף את ושתי ולכן פעל כך.
במסורת

בברייתא המובאת בתלמוד בבלי מופיע שממוכן הוא המן, ונקרא גם ממוכן כיוון שהוא מוכן לפרענות [שלבסוף נתלה על העץ]. וכך התלמוד מצטט את הברייתא: ”תנא: ממוכן זה המן, ולמה נקרא שמו ממוכן שמוכן לפורענות”
דעה אחרת בחז"ל היא שממוכן הוא דניאל, ונקרא שמו ממוכן שמוכן לניסים.
בתלמוד בבלי יוצרים על שמו את הפתגם "הדיוט קופץ בראש" [הדיוט הוא אדם פשוט בעל דרגה נמוכה, לא אידיוט חסר אינטליגנציה]. כיוון שממוכן מופיע אחרון בשרי המלך ובכל זאת משיב לפני שאר השרים. אמנם לדברי התלמוד הירושלמי הסיבה שממוכן ענה ולא שאר החכמים היא כיוון שבדיני נפשות מתחילים לשאול מן הקטן שבחכמים [אף שבמגילה לא מופיע דעת שאר חכמי פרס].
לפי מדרש אבא  גוריון ממוכן הוא מירושלים מה שמסתדר עם הדעה שזה היה דניאל. ולדעה שדורשת את הכתיב מומכן שהיה מוכן לפורענות גם מסתדר שזה היה דניאל כי דניאל מת באמצע המגילה
הערות שוליים

↑  במדרש רבה אסתר רבה ד ו
↑  וכך מופיע בתרגום על אסתר
↑  תלמוד בבלי, מסכת מגילה, דף י"ב, עמוד ב'
↑  פרקי דרבי אליעזר פרק מט ומדרשים נוספים וכן בתרגום שני למגילה, וכן מביאים תוספות במסכת מגילה יב ע"ב
↑  בתי מדרשות ח"ב
↑  תלמוד בבלי, מסכת מגילה, דף י"ב, עמוד ב'; אסתר רבה, פרשה ד', פסקה ו'
↑  תלמוד ירושלמי, מסכת סנהדרין,  פרק ד', הלכה ז'
| פורים |
| --- | --- | --- |
| מצוות החג | מקרא מגילה • מתנות לאביונים • משלוח מנות • סעודת פורים ושתיית יין בפורים • פרסום הנס |  |
| מנהגים | משנכנס אדר מרבין בשמחה • זכר למחצית השקל • אוזן המן • התחפשות  • רעשן • בובת המן |  |
| מגילת אסתר | אישים במגילה: אחשוורוש • ושתי • המן • עשרת בני המן • זרש • בגתן ותרש • מרדכי היהודי • אסתר • חרבונה • אבגתא • התך • הגי תוספות למגילת אסתר • חלום מרדכי • תרגומי מגילת אסתר לארמית • היעדרותו של אלוהים ממגילת אסתר • מדרש אבא גוריון |  |
| תפילות ופיוטים | למנצח על אילת השחר • על הנסים • אשר הניא • ויאהב אומן ("קרובץ לפורים") • מי כמוך ואין כמוך • קוראי מגילה |  |
| שירים | ליהודים הייתה אורה ושמחה וששון ויקר • חג פורים (שיר) • אני פורים • ליצן קטן נחמד • תן כתף • ככלות ייני • רשימת שירים ופיוטים לפורים • פיוטים ושירים נוספים |  |
| שמחת פורים | פורים שפיל • רב פורים • עדלאידע • ליל שיכורים • פרודיות לפורים |  |
| מאכלים | אוזן המן • פזואלוס • פלודן • קרפלך • מקרוט • ספרא (מאפה) |  |
| שונות | עיר מוקפת חומה מימות יהושע בן נון • בן עיר שהלך לכרך ובן כרך שהלך לעיר • פורים משולש • פורים קטן • תענית אסתר • פרשת זכור • מצוות זכירת מעשה עמלק • מחיית זכר עמלק • מסכת מגילה • סעודת אסתר • פורים שני • קבר אסתר ומרדכי |  |
חגי ישראל ומועדיו
מפרץ לאזארב

| --- | --- |
אין תמונה חופשית
 מידע כללי
 על שם:  מיכאיל לאזארב 
 סוג:  מפרץ 
 מידע נוסף
 קואורדינטות:  69°20′00″S 72°00′00″W﻿ / ﻿69.3333°S 72°W﻿ / -69.3333; -72
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהמפרץ לאזארב(למפת חצי האי האנטארקטי רגילה) בסיס חנרל ברנרדו אוהיגינס ריקלמהמפרץ לאזארב(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ לאזארב(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ לאזארב
 
מפרץ לאזארב (באנגלית: Lazarev Bay) הוא מפרץ, המפריד בין האי אלכסנדר לבין האי רוטשילד שבאנטארקטיקה.
צורתו של המפרץ מלבנית - אורכו 28 קילומטרים ורוחבו 24 קילומטרים.
בדרומו המפרץ גובל במדף הקרח וילקינס (המחבר בין חופו המזרחי של האי רוטשילד לבין חופו המערבי של האי אלכסנדר).
בשטח המפרץ מצויים שני איים קטנים - המוקפים בקרח של מדף הקרח וילקינס: האי דנט, והאי אמבר.
היסטוריה > גילוי ומיפוי המפרץ

החוף הצפוני של האי אלכסנדר, התגלה, ממרחק גדול, על ידי המשלחת הרוסית של שנת 1821, בפיקודו של פביאן גוטליב פון בלינגסהאוזן.
המפרץ מופה בשנת 1960 על ידי ד. סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.
היסטוריה > מקור השם

שמו של המפרץ ניתן לו על ידי הוועדה המייעצת לשמות אנטארקטיים של בריטניה.
המפרץ נקרא על שם סגן מיכאיל לאזארב, שהיה המשנה של בליגנסהאוזן בפיקוד על משלחתו, ומפקד הסלופ מירניי (Mirnyy) - עליה הפליגה המשלחת.
ראו גם

מפרץ שוקאלסקי
| אתרים על שם מלחינים, מוזיקאים ויצירות מוזיקליות באי אלכסנדר |
| --- | --- | --- |
| קרחונים | באלאקירב • בארטוק • גילברט • דיליוס • מיקאדו • סאליבן • סיבליוס • פלסטרינה |  |
| הדומי קרח | הנדל • וגנר • מוצרט |  |
| מדפי קרח | באך • ברהמס • בריטן |  |
| שדות שלג | שדה השלג פרסל |  |
| מפרצונים | בוקריני • ברהמס • בריטן • היידן • ובר • ורדי • מנדלסון • סטרווינסקי • פורה • קופרן • ראמו • שוברט |  |
| הרים, רמות ומצוקים | רכס אטאנסוב • רמת אלגר • נונאטאקי אפאלאצ'יה • הר בורודין • פסגת גלוק • הר גריג • רמת דביסי • הר וילבי • מעבר האפנר • הרי לאסוס • הר ליסט • שלוחת מאהלר • פסגות מוסורגסקי • הר מורלי • נונאטאק פיגארו • הר פינאפור • גבעות פינלנדיה • הר צ'ייקובסקי • הר שומאן • גבעת שופן |  |
| חצאי אי | אירואיקה • בטהובן • מונטוורדי • שוסטקוביץ' |  |
| לשונות יבשה | נקודת ברליוז • נקודת רוסיני |  |
לקריאה נוספת

• Convey, Peter ,Hopkins, David W., Roberts, Stephen J., Tyler, Andrew N., , Polar Research / 30, https://doi.org/10.3402/polar.v30i0.8929
• Defense Mapping Agency  1992, , P 379
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9 10 11  מידע גאוגרפי והיסטורי
↑  לפי מקור אחר המיפוי בוצע בשנת 1959
↑  לפי מקור אחר תצלומי האוויר צולמו בשנת 1947
מפרץ ביסקאיה

| --- | --- |

 מידע כללי
 על שם:  ביסקאיה, גסקוניה 
 מיקום:  צפון האוקיינוס האטלנטי 
 סוג:  מפרץ 
 מידות
 שטח:  223,000 קילומטר רבוע
 מידע נוסף
 נהר מזין:  rivière d'Étel, Pont-l'Abbé river, Escudo River, Untxin, לואר, Saja, Bidasoa, Deva, Uhabia, Oria, Lea River, Ter, Artibai, Seudre, Vilaine, Navia 
 מדינות באגן הניקוז:  צרפת, ספרד 
 קואורדינטות:  45°30′N 4°24′W﻿ / ﻿45.5°N 4.4°W﻿ / 45.5; -4.4
  (למפת צפון האוקיינוס האטלנטי מוגדלת) מפרץ ביסקאיה(למפת צפון האוקיינוס האטלנטי רגילה) מפרץ ביסקאיה
 
מפרץ ביסקאיה (בספרדית: Golfo de Vizcaya; בצרפתית: Golfe de Gascogne; בבסקית: Bizkaiko Golkoa) הוא מפרץ באירופה, בצפונו של האוקיינוס האטלנטי, לאורך חופיה המערביים של צרפת וחופיה הצפוניים של ספרד, הקרוי על שם מחוז ספרדי בעל אותו שם. בספרדית מכונה חלקו הדרומי בלבד של המפרץ בשם הים הקנטברי (Mar Cantábrico), ומקורו של זה מהשם הלטיני בן המאה ה-1 לפנה"ס "סינוס קנטברורום" (Sinus Cantabrorum) על שמם של השבטים הקנטבריים. חלק מקו החוף של המפרץ בתחומי ספרד מכונה "החוף הירוק" (Costa Verde).
גאוגרפיה

קרקעיתו של המפרץ רדודה, דבר הגורם לכך שהמדף היבשתי נמשך עמוק לתוכו, ומביא תכופות למזג אוויר סוער ולים גבה-גלי.  מפרץ ביסקאיה ידוע בין הימאים בעולם כולו כ״בית קברות לאניות״ משום שבשעת סערה הגלים מסוכנים ביותר, וספינות רבות טבעו שם. הנהרות העיקריים הנשפכים אל המפרץ, בדרך כלל בצורת "ריה" (מספרדית ría, עמק נהר ששקע), הם הלואר, הגארון והדורדון בתחומי צרפת. בתחומי ספרד אין נהרות גדולים הנשפכים אל מפרץ ביסקאיה שכן רכס ההרים הקנטבריים מקביל לחופיו וקו פרשת המים שעובר לאורך פסגותיו מרוחק 50 ק"מ בלבד מהחוף. לכן הנהרות בשטח ספרד קצרים ובעלי עוצמת זרם משתנה.
קהילות אוטונומיות של ספרד השוכנות לחופי המפרץ הן (ממערב למזרח) גליסיה, אסטוריאס, קנטבריה וחבל הבסקים. מחוזות צרפת שלחופי המפרץ הם (מדרום לצפון) אקיטן החדשה, פיי דה לה לואר וברטאן.
ערים גדולות לאורך חופיו של המפרץ הן אוביידו, סנטנדר, בילבאו וסן סבסטיאן בספרד, ובאיון, ביאריץ, בורדו, לה רושל, נאנט וסן נאזר בצרפת.
המפרץ העניק את שמו לנעימה הידועה "ביסקאיה".
ראו גם

גשר ביסקאיה
מפרץ ברטונס

| --- | --- |
אין תמונה חופשית
 מידע כללי
 סוג:  מפרץ 
 מידע נוסף
 מדינות באגן הניקוז:  ארצות הברית ארצות הברית
 קואורדינטות:  37°37′30″N 75°38′29″W﻿ / ﻿37.625°N 75.64138889°W﻿ / 37.625; -75.64138889
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מפרץ ברטונס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מפרץ ברטונס(למפת וירג'יניה רגילה) ריצ'מונד וירג'יניה ביץ' נורפוק אלכסנדריה רואנוק לינצ'בורג וושינגטון מרילנד וירג'יניה המערבית  קנטקי טנסי קרוליינה הצפונית האוק. האט. מפרץ ברטונס(למפת וירג'יניה מוגדלת) ריצ'מונד וירג'יניה ביץ' נורפוק אלכסנדריה רואנוק לינצ'בורג וושינגטון מרילנד וירג'יניה המערבית  קנטקי טנסי קרוליינה הצפונית האוק. האט. מפרץ ברטונס he
 
מפרץ ברטונס או מפרץ ברטונז (באנגלית: Burtons Bay) הוא מפרץ הממוקם לחוף האוקיינוס האטלנטי במדינת וירג'יניה שנמצאת במזרח ארצות הברית.
המפרץ נקרא בעבר בשם מפרץ פלוידס (באנגלית: Floyds Bay). על שמו של המפרץ נקראה אונייה (אנ') שהייתה בשימוש הצי האמריקאי, אונייה זו פעלה בין השנים 1945–1960 ואף השתתפה במלחמת העולם השנייה ובמלחמת קוריאה.
גאוגרפיה

המפרץ משתרע בין מספר ערים ועיירות במדינת וירג'יניה, הראשית והגדולה שבהן היא ואצ'אפריג (אנ'). מלבדה יש יישובים נוספים שנמצאים לחופי המפרץ או בסמוך עליו; עם היישובים האלו נמנים לוקוסטוויל, קלר (אנ'), מלפה (אנ') ודוהרטי.
מלבד מפרץ ברטונס קיימים באזור זה מפרצים נוספים, הגדול שבהם הוא מפרץ צ'ספיק, אך קיימים מפרצים קטנים וקרובים יותר ממפרץ זה, כגון מפרץ אאוטלט ומפרץ בארדוף.
מפרץ ברטונס משמש דייגים רבים באזור ומהווה אחד מהמקומות המרכזיים בהם שטות ועוגנות סירות דיג באזור.
הערות שוליים

↑  SOUTHERN BOATING EDITORIAL TEAM, Virginia Fishing Road Trip!, ‏2 ביוני 2020
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מפרץ ברטונס".
ממלכת ניו זילנד

| --- | --- |

 
 תקופת המלוכה:  1983–הווה (כ־41 שנים) 
 שטח שיפוט:  ניו זילנד 
 
ממלכת ניו זילנד (Realm of New Zealand) מורכבת מכל האזור בו משמש המלך של ניו זילנד כראש המדינה. הממלכה אינה פדרציה אלא היא אוסף של מדינות וטריטוריות המאוחדות תחת המלך שלה. ניו זילנד היא מדינה עצמאית וריבונית. יש לה תביעה טריטוריאלית אחת באנטארקטיקה (שטח חסות רוס), טריטוריה תלויה אחת (טוקלאו), ושתי מדינות הקשורות אליה (איי קוק וניואה). ממלכת ניו זילנד מקיפה את שלושת תחומי השיפוט האוטונומיים של ניו זילנד, איי קוק וניואה.
לשטח חסות רוס אין תושבים קבועים, בעוד שלטוקלאו, איי קוק וניואה יש אוכלוסיות ילידיות. האומות המאוחדות מסווגות רשמית את טוקלאו כטריטוריה שאינה בשלטון עצמי. איי קוק וניואה הן בעלות שלטון עצמי פנימי, כאשר ניו זילנד היא האחראית להגנה ולרוב ענייני החוץ. המושל הכללי של ניו זילנד מייצג את המונרך ברחבי ממלכת ניו זילנד, אם כי לאיי קוק יש נציג נוסף של המלך .
סקירה כללית

המלך של ניו זילנד, המיוצג באופן אישי על ידי המושל הכללי של ניו זילנד, הוא ראש המדינה ברחבי ממלכת ניו זילנד.
איי קוק וניואה באוקיינוס השקט הפכו למושבות הראשונות של ניו זילנד בשנת 1901 ולאחר מכן למדינות חסות תחתיה. ב-1965 איי קוק קיבלו שלטון עצמי, וכך גם ניואה ב-1974. טוקלאו עברה לשליטת ניו זילנד ב-1925 ונשארה טריטוריה ללא שלטון עצמי .
שטח חסות רוס כולל את השטח של יבשת אנטארקטיקה בין קו אורך 160° מזרח ל-150° מערב, יחד עם האיים הנמצאים בין דרגות אורך אלו לדרום קו הרוחב 60° דרום . הממשלה הבריטית (האימפריאלית) השתלטה על שטח זה ב-1923 והפקידה אותו בידי הממשל של ניו זילנד. לא רוסיה ולא ארצות הברית מכירות בטענה זו, והעניין נותר ללא פתרון, יחד עם כל שאר הטענות באמנת אנטארקטיקה. האזור אינו מיושב, מלבד בסיסים מדעיים.
חוק הלאום של ניו זילנד מתייחס לכל חלקי הממלכה באופן שווה, כך שרוב האנשים שנולדו בניו זילנד, איי קוק, ניואה, טוקלאו ושטח חסות רוס לפני 2006 נחשבים כאזרחי ניו זילנד.
השטחים של ממלכת ניו זילנד: ניו זילנד, טוקלאו ואיי קוק בדרום האוקיינוס השקט.שטח חסות רוס באנטארקטיקה.
מושל כללי

המושל הכללי מייצג את מלך הממלכה המאוחדת, כיום המלך צ'ארלס השלישי, בתפקידו כמלך ניו זילנד בכל שטחי הממלכה. סינדי קירו נכנסה לתפקידה כמושלת הכללית של ניו זילנד ב-21 באוקטובר 2021, לאחר סיום כהונתה של פטסי רדי ב-28 בספטמבר 2021.
ישויות בתוך התחום > איי קוק וניואה

גם איי קוק וגם ניואה הם מדינות בשלטון עצמי בשיתוף חופשי עם ניו זילנד. הפרטים של הסדר ההתאגדות החופשית שלהם כלולים במספר מסמכים, כגון החוקות שלהם, חילופי המכתבים משנת 1983 בין ממשלות ניו זילנד ואיי קוק, והצהרת המאה המשותפת משנת 2001. לפיכך, הפרלמנט של ניו זילנד אינו מוסמך להעביר באופן חד צדדי חקיקה ביחס למדינות אלו. בנושאי חוץ וביטחון ניו זילנד פועלת בשם מדינות אלו, אך רק בעצתן ובהסכמתן. הם אינם טוענים (כרגע) לריבונות נפרדת.
מכיוון שהמושל הכללי מתגורר בניו זילנד, חוקת איי קוק קובעת תפקיד לנציג המלך. נציג המלך ממונה על ידי ממשלת איי קוק, ואינו כפוף לפי החוק למושל הכללי, אלא פועל כנציג המקומי של המלך של ניו זילנד. מאז 2013, סר טום מרסטרס הוא נציג המלך באיי קוק.
על פי חוקת ניו זילנד משנת 1974, המושל הכללי של ניו זילנד הוא זה שמשמש כנציג המלך, ומפעיל את "הסמכות הביצועית השייכת לכתר".
באיי קוק ובניואה, הנציב העליון של ניו זילנד הוא זה המשמש כנציג הדיפלומטי של ניו זילנד. טוי דווס הוא הנציב העליון של ניו זילנד באיי קוק, והלן טונה היא הנציבה העליונה של ניו זילנד בניואה.
למרות יחסיהם הקרובים לניו זילנד, גם איי קוק וגם ניואה מקיימים כמה יחסים דיפלומטיים בשם עצמם.
ישויות בתוך התחום > ניו זילנד

ניו זילנד היא מדינה ריבונית. באומות המאוחדות, המדינה מזוהה בעצרת הכללית כפשוטה "ניו זילנד", ולא כממלכת ניו זילנד.
ניו זילנד מורכבת מקבוצות האיים הבאות:
האי הצפוני, האי הדרומי, האי סטיוארט ואיי החוף הסמוכים כגון איי סולנדר, כולם כלולים ב-16 חבלי ניו זילנד ;
איי צ'טהאם ממזרח, הכלולים בטריטוריית איי צ'טהאם;
איי קרמדק ואיי שלושת המלכים מצפון והאיים הסאב-אנטארקטיים של ניו זילנד מדרום, כולם מחוץ לגבולות הרשויות המקומיות ומאוכלסים רק במספר קטן של צוותי מחקר ושימור;
שטח חסות רוס, המהווה חלק מאנטארקטיקה, על פי ממשלת ניו זילנד, הוא מבחינה חוקתית חלק מניו זילנד. עם זאת, התביעה של ניו זילנד לחלק זה של אנטארקטיקה מוכרת רק על ידי ארבע מדינות אחרות. בנוסף, תביעתה של ניו זילנד לריבונות כפופה לאמנת אנטארקטיקה, עליה חתמה ב-1959
ישויות בתוך התחום > טוקלאו

לטוקלאו אין כיום שלטון עצמי. נציגה של ניו זילנד בטוקלאו הוא המנהל של טוקלאו (מאז 2022, דון היגינס), הוא בעל סמכות לבטל חוקים שעברו על ידי הפרלמנט של טוקלאו. במשאלי עם שנערכו בשנים 2006 ו-2007 על ידי ניו זילנד לבקשת האומות המאוחדות, תושבי טוקלאו לא הצליחו להגיע לרוב של שני שלישים הדרוש להשגת שיטת ממשל אוטונומית בעלת סמכויות שוות לזו של איי קוק וניואה
ראו גם

היסטוריה של נאורו - מדינה שבה ניו זילנד הייתה נאמן שותף נומינלי במהלך תקופת המנדט של חבר הלאומים ולאחר מכן בטריטוריית הנאמנות של האו"ם.
סמואה - מדינה שהייתה בעבר בניהול ניו זילנד כמנדט של חבר הלאומים וטריטוריית אמון של האו"ם.
המלוכה של איי קוק
המלוכה של ניו זילנד
ניואה
איי פיטקרן- ניו זילנד מעורבת במספר היבטים של ממשל פיטקרן, כמו אכיפת החוק ובית המשפט העליון בפיטקרן. הנציב העליון של בריטניה בניו זילנד הוא מושל פיטקרן.
מפרץ לגרו

| --- | --- |
אין תמונה חופשית
 מידע כללי
 סוג:  מפרץ 
 מידע נוסף
 קואורדינטות:  62°10′00″S 58°12′00″W﻿ / ﻿62.1667°S 58.2°W﻿ / -62.1667; -58.2
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהמפרץ לגרו(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהמפרץ לגרו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ לגרו(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ לגרו
 
מפרץ לגרו (באנגלית: Legru Bay) הוא מפרץ בחוף הדרומי של אי המלך ג'ורג', באיי שטלנד הדרומיים שבאנטארקטיקה.
רוחב פתחו של המפרץ 4 קילומטרים.
המפרץ ממוקם בסמוך מצפון-מזרח לראש מרטינז.
היסטוריה > גילוי המפרץ

המפרץ התגלה על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1908 – 1910, בפיקודו של ז'אן-באטיסט שארקו.
המפרץ מופה בדיוק רב יותר, בהתבסס על צילומי אוויר על ידי משלחת הסקר האווירי של שטחי חסות איי פוקלנד, וכן נסקר על הקרקע על ידי סקר שטחי חסות איי פוקלנד, אשר סקרה את האזור על הקרקע בין השנים 1957-1959.
היסטוריה > מקור השם

בשנת 1909 שארקו קרא ללשון היבשה הסמוכה "קאפ לאגרו" ("Cap Legru"), על שם אחד מהתורמים למשלחת.
במהלך מיפוי האזור על ידי סקר שטחי חסות איי פוקלנד, התברר כי שארקו קרא לכף נוספת (היא ראש מרטינז) באותו שם.
על מנת לכבד את שארקו, הועבר השם למפרץ.